Suomen aikuisurheiluliitto ry

Reilun Kilpailun Ohjelma

**Suomen Aikuisurheiluliitto ry, SAUL**

REILUN KILPAILUN OHJELMA

Sisällys

[SAUL REILUN KILPAILUN OHJELMA 2](#_Toc132207663)

[Termit 2](#_Toc132207664)

[SAUL:n toiminta-ajatus ja arvot 2](#_Toc132207665)

[Liiton säännöt 2](#_Toc132207666)

[ANTIDOPINGOHJELMA 3](#_Toc132207667)

[Antidopingohjelman tavoitteet ja toimenpiteet 3](#_Toc132207668)

[Säännöstö 4](#_Toc132207669)

[Dopingvalvonta 4](#_Toc132207670)

[Erivapaus 4](#_Toc132207671)

[Koulutus 5](#_Toc132207672)

[Viestintä 5](#_Toc132207673)

[KILPAILUMANIPULAATION TORJUNTAOHJELMA 5](#_Toc132207674)

[Järjestön riskiarvio 6](#_Toc132207675)

[Säännöstöt 6](#_Toc132207676)

[Koulutus 6](#_Toc132207677)

[Viestintä 6](#_Toc132207678)

[Toimenpiteet ja yhteystyöverkostot 6](#_Toc132207679)

[Seuranta ja vastuuhenkilöt 6](#_Toc132207680)

# SAUL REILUN KILPAILUN OHJELMA

Suomen Aikuisurheiluliiton (SAUL) Reilun Kilpailun ohjelma sisältää suunnitelman dopingin vastaiseen työhön ja kilpailumanipulaation torjuntaan. Ohjenuorana on käytetty Suomen Urheilun Eettisen Keskuksen (SUEK) laatimaa Reilun Kilpailun ohjelmien kriteeristöä. Ohjelma on laadittu kaikille SAUL ry:n toiminnassa mukanaoleville urheilijoille, valmentajille, seuratoimijoille ja huoltajille.

## Termit

SUEK Suomen urheilun eettinen keskus

WADA World Anti-Doping Agency

WMA World Masters Athletics

EMA European Masters Athletics

## SAUL:n toiminta-ajatus ja arvot

Suomen Aikuisurheiluliitto toimii aikuisten valtakunnallisena liikuntajärjestönä. SAUL järjestää kilpailutoimintaa ja vastaa yleisurheilun osalta myös kansainvälisestä kilpailutoiminnasta. SAUL edistää terveystoimintakykyä ylläpitävää laaja-alaista harrastus-, koulutus- ja kilpailutoimintaa.

Suomen Aikuisurheiluliiton arvot ovat **Positiivisesti kohti liikunnallisia tavoitteita**, johon sisältyy:

eettisyys, elämysmyönteisyys, esimerkillisyys, kannustavuus, tasa-arvoisuus ja tavoitteellisuus.

## Liiton säännöt

Liiton säännöissä on kirjaukset sitoutumisesta urheilun reilun pelin periaatteisiin.

18 §

**Sitoutuminen Urheilun oikeusturvalautakunnan toimivaltaan**

Liitto ja sen jäsenet sekä jäsenten jäsenet sitoutuvat urheilun oikeusturvalautakunnan toimivaltaan ja

noudattamaan lautakunnan päätöksiä. Liiton ja sen jäsenten tekemistä päätöksistä voi valittaa urheilun oikeusturvalautakuntaan, mikäli tehty päätös kuuluu lautakunnan toimivaltaan.

**Sitoutuminen antidopingtoimintaan**

Liitto, sen jäsenet ja jäsenten jäsenet sitoutuvat kulloinkin voimassa olevaan Suomen

antidopingsäännöstöön, Maailman antidopingsäännöstöön, Kansainvälisen Olympiakomitean,

Kansainvälisen Paralympiakomitean ja kansainvälisten kattojärjestöjensä antidopingsäännöstöön sekä

Suomen allekirjoittamien kansainvälisten antidopingsopimusten mukaisiin sääntöihin.

**Kilpailutapahtumien/tulosten manipulointi**

Liitto, sen jäsenet ja jäsenten jäsenet sitoutuvat kaikin keinoin ehkäisemään kilpailutulosten, -

suoritusten tai -tapahtumien manipulointia.

Liiton ja sen jäsenten toimintaan osallistuvat henkilöt, jotka ovat velvollisia noudattamaan näitä

sääntöjä seurajäsenyytensä tai muiden järjestelyiden kautta, eivät saa itse tai edustajansa kautta lyödä

vetoa tai muilla tavoin osallistua tai vaikuttaa vedonlyöntiin oman kilpailunsa kilpailutapahtumista.

**Liikunnan ja urheilun yhteiset vakavaa epäasiallista käyttäytymistä ja vakavia eettisiä**

**rikkomuksia koskevat kurinpitomääräykset**

Liitto ja sen jäsenet sitoutuvat liikunnan ja urheilun yhteisiin vakavaa epäasiallista käyttäytymistä ja

vakavia eettisiä rikkomuksia koskeviin kurinpitomääräyksiin ja urheiluyhteisön yhteisen eettisten

rikkomusten kurinpitolautakunnan toimivaltaan ja sääntöihin sekä sen päätöksiin. Liiton jäsenet

sitouttavat omat jäsenensä ja toiminnassaan mukana olevat henkilöt ja yhteisöt edellä mainittuihin

kurinpitomääräyksiin ja kurinpitolautakunnan toimivaltaan, sääntöihin ja päätöksiin.

# ANTIDOPINGOHJELMA

## Antidopingohjelman tavoitteet ja toimenpiteet

Tavoitteena on

* pitää ajan tasalla ne toimenpiteet, joilla liiton ja seurojen toiminnassa mukana olevien urheilijoiden, valmentajien, kouluttajien sekä luottamus- ja toimihenkilöiden antidopingtyöhön liittyvä tietous päivittyy säännöllisesti.
* sitouttaa liiton jäsenet liiton sääntöjen 18 § pykälään
* pitää aikuisurheilu puhtaana dopingista säännöllisellä ja mahdollisimman kattavalla koulutuksella ja tiedottamisella.
* korostaa terveyttä ja kestäviä elämänarvoja koko elämänkaaren ajan
* lisätä tietoisuutta ja vaikuttaa toimijoidemme asenteisiin myönteisesti antidopingohjelmaan kohtaan
* tuoda esiin kiellettyjen aineiden käytöstä aiheutuvat haitat ikääntyvän ihmisen terveydelle
* turvata urheilijoiden, kaikkien eri toimihenkilöiden ja urheiluyleisön oikeus reiluun ja puhtaaseen kilpailuun
* määrittää liiton antidopingtyön vastuualueet ja tehtävät
* tehdä yhteistyötä antidopingtyötä tekevien tahojen kanssa
* harjoittaa avointa, säännöllistä ja tehokasta viestintää antidopingasioissa
* ehkäistä antidopingtyöhön mahdollisesti liittyviä epäselvyyksiä ja väärinymmärryksiä
* vaikuttaa lajin kansainväliseen antidopingtyöhön
* vaikuttaa jäsenistön asenteisiin antidopingissa viestinnän avulla

Toimenpiteitä ovat:

* Järjestämme antidopingkoulutusta yhdessä SUEKin kanssa. Palveluntuottajana toimii SUEK.
* Julkaisemme antidoping tiedotusmateriaalia Ikiliikkuja-jäsenlehdessä vähintään kahdesti vuodessa.
* Tiedotamme jäsenseuroja ja yleisesti antidoping asioista liiton sähköisissä tiedotus- ja mediakanavissa.
* Jaamme aktiivisesti antidopingtietoa urheilijoille, seuroille ja osallistujille leireillä, ohjaaja- ja valmentajakoulutuksessa, seurakoulutuksissa ja muissa koulutustilaisuuksissa. SAUL:n verkkosivuilta löytyy myös KAMU pikaopas. Julkaisemme linkin KAMU-hakukoneeseen Facebookiin.
* Teemme aktiivista yhteistyötä WMA:n, EMA ja Pohjoismaiden kanssa antidopingtyön toteuttamiseksi ja kehittämiseksi.
* Huolehdimme osaamisestamme ja vastuistamme aiheeseen liittyvissä kriisi- ja muissa tiedotusyhteyksissä.
* Kannustamme urheilijoita käyttämään KAMU-mobiilisovellusta.
* Kannustamme jäsenseurojen jäseniä suorittamaan Puhtaasti-paras verkkokoulutuksen. SAUL henkilöstö on suorittanut Puhtaasti Paras ja Reilusti Paras -verkkokoulutukset.

SAUL:n antidopingohjelmassa linjatut antidopingtoimenpiteet ovat osa liiton vuosittaista toimintasuunnitelmaa. Liiton antidopingohjelma on liitteenä toimintakertomuksessa. SAUL antidopingohjelma löytyy liiton verkkosivuilla.

## Säännöstö

SAUL on sitoutunut kulloinkin voimassa olevaan Suomen ja maailman antidopingsäännöstöön (SUEK ja WADA) ja liiton kurinpitosäännöt kattavat antidopingsäännöstön. Antidopingsäännöstö koskee kaikkia liiton toimintaan osallistuvia urheilijoita ja muita henkilöitä. Urheilijat sitoutuvat säännöstöön kilpailuun ilmoittautuessaan.

Liitto hyväksyy SUEKin dopingrikkomusten käsittelymenettelyt ja tekee yhteistyötä dopingrikkomn selvittämisessä. Kaikki liiton piirissä toimivat ovat velvollisia informoimaan SUEKia dopingrikkomuksiin viittaavista asioista.

Antidopingtyössä on kyse reilusta pelistä ja kunnioituksesta suomalaista aikuisurheilua kohtaan. Jokaisen urheilijan omalla vastuulla on huolehtia siitä, ettei hänen elimistöstään löydy urheilussa kiellettyjä aineita.

Jokainen, joka joutuu terveytensä takia käyttämään lääkkeitä, on velvollinen tarkistamaan, ovatko kyseiset valmisteet kiellettyjen aineiden listalla. Kiellettyjen ja sallittujen aineiden luettelo löytyy SUEKin kotisivuilla.

SAUL tiedottaa ja kouluttaa omissa tilaisuuksissa ja tapahtumissa antidopingsäännöstöstä.

## Dopingvalvonta

SUEK vastaa kansallisesta dopingvalvonnasta Suomessa. Dopingvalvonnan tavoitteena on ehkäistä dopingin käyttöä ja havaita dopingrikkomukset. Dopingvalvonta on suunnitelmallista, kattavaa ja korkealaatuista. Toiminnanjohtaja toimii liiton yhteyshenkilönä dopingvalvontaan liittyen SUEKin suuntaan ja huolehtii myös tarvittaessa tiedottamisesta.

SAUL tiedottaa kilpailujärjestäjiä heidän velvoitteistaan, kuten dopingtestaukseen tarvittavista tiloista ja avustajista. Nämä tulevat esille järjestämistoimikunnan kokouksissa.

Dopingvalvonnan tarkoitus on

* estää terveydelle vaarallisten ja/tai suorituskykyä parantavien aineiden ja menetelmien käyttö
* turvata urheilijoiden oikeus reiluun ja puhtaaseen kilpailuun
* puolustaa tulevaisuuden urheilun oikeudenmukaisuutta ja luotettavuutta
* kunnioittaa urheilun ja lääketieteen etiikkaa.

## Erivapaus

Urheilijan sairauden hoito voi vaatia kielletyn aineen tai menetelmän käyttöä, mikäli sopivaa sallittua lääkettä ei ole. Silloin urheilijan tulee hakea erivapautta. Erivapausmenettely takaa urheilijoiden yhdenvertaisuuden.

Urheilijan osallistuessa WMA:n tai EMA:n kilpailuihin (MM- ja EM-kisat), tulee hänen etukäteen lähettää lääkärin täyttämä erivapaushakemus kyseessä olevalle järjestölle. Erivapaushakemus tulee myös tehdä etukäteen kotimaan kisoissa, jos urheilija kuuluu tasomäärittelyn piiriin. Tasomäärittely on nähtävillä SUEKin internetsivuilla. Sieltä löytyy myös Erkka-erivapauskone, joka kertoo, jos pitää hakea lääkitykselle erivapautta etukäteen ja neuvoo mistä erivapautta haetaan. SUEKin lajikohtainen tasomäärittely koskee vain kansallisen tason urheilijaa ja kansallisen tason kilpailuja Suomessa. SUEKin erivapauspäätös koskee kansallisen tason urheilijaa ja kansallisen tason kilpailuja kaikkialla maailmassa. Kotimaisissa kilpailuissa erivapautta haetaan SUEKilta.

Tasomäärittelyn ulkopuolella oleville urheilijoille kotimaisissa kisoissa riittää, että hänellä on lääkärin myöntämä resepti lääkkeelle. Erivapaustodistuksen voi urheilija hakea jälkikäteen dopingvalvonnan sitä pyytäessä. Ohjeet tähän löytyvät SUEKin kotisivuilta.

Kansainvälisiä arvokilpailuja varten erivapautta haetaan englanninkielisellä lomakkeella (TUE Standard Application). Lomake löytyy WMA:n ja SAUL:n verkkosivuilta ja se täytetään yhdessä lääkärin kanssa Suomessa. Täytetty erivapaushakemus on toimitettava WMA:lle (yhteystiedot [wmatuesec@gmail.com](mailto:wmatuesec@gmail.com)) siten, että se on perillä 30 vrk ennen kilpailujen ensimmäistä päivää. Myönnetty erivapaus on voimassa päätöksessä mainitun määräajan, joka riippuu lääkityksestä ja hoidon syystä.

Erityisvapausasioista viestitään seura- ja joukkuekirjeissä.

Lisätietoa saa SAUL:n verkkosivuilta ja toimistosta. Yhteyshenkilönä liiton toiminnanjohtaja, joka ohjeistaa urheilijoita kansallisten ja kansainvälisten erivapauksien hakemiseen liittyvissä asioissa.

## Koulutus

Liitolla on antidoping koulutussuunnitelma ja seuranta. Liiton antidoping koulutussuunnitelma kannustaa aikuisurheilijoita suorittamaan SUEKin verkkokurssit. Välineinä meillä on kotisivut, Facebook-nostot ja Ikiliikkuja-lehti 6 kertaa vuodessa. Seuranta SUEKilta saatava listaus vuoden päätteeksi. SUEKilta tilataan antidopingkoulutusta SM-yleisurheilun yhteyteen kerran vuodessa. Liiton koulutustapahtumissa järjestetään antidoping koulutusta. Liiton verkkosivuilla on linkit: KAMU- ja Puhtaasti Paras -palveluihin. Jäsenistöä kannustetaan suorittamaan SUEKin Puhtaasti Paras -verkkokoulutus. SAUL:n henkilöstön ja hallituksen tulee suorittaa SUEK-verkkokoulutukset.

SAUL vastuuhenkilö (toiminnanjohtaja) osallistuu SUEKin tilaisuuksiin ja koulutuksiin.

## Viestintä

SAUL vastuuhenkilö (toiminnanjohtaja) huolehtii dopingvalvontaa koskevien tietojen välittämisestä toimijoilleen aktiivisesti ja välittömästi liiton mediakanavissa. Liitto julkaisee myös tietoiskuja Ikiliikkujassa, liiton verkkosivuilla ja Facebook-sivuilla. Liitolla on viestintäkampanja kansainvälisenä Play True -päivänä. Viestintä on monikanavaista kohderyhmät huomioiden. Kohderyhmänä ovat kaikki eri ikäiset aikuisurheilijat.

SAUL hallitus on laatinut kriisiviestintäsuunnitelman, jossa on ohjeet ja toimenpiteet kriisiviestintätilanteisiin dopingtapauksen ja -epäilyn yhteydessä. Kriisiviestintäsuunnitelmassa on kirjattu vastuuhenkilöt (toiminnanjohtaja) ja kriisiviestinnän prosessikuvaus mm. viestintätoimenpiteet, kuka viestii, miten viestitään ja miten dopingkriisi etenee.

Kriisitilanteessa SAUL:n puolesta kommentteja antavat puheenjohtaja ja toiminnanjohtaja ellei toisin ilmoiteta. Kaikki asiaan liittyvät kyselyt ohjataan heille.

# KILPAILUMANIPULAATION TORJUNTAOHJELMA

## Järjestön riskiarvio

SUEKin 2022 julkaiseman tilannekuvan mukaan kilpailumanipulaation riski aikuisurheilussa on matala. Lajissa ei ole tullut ilmi kilpailumanipulaatiotapauksia ja vedonlyönnin määrä niin kansallisesti kuin kansainvälisesti on olematonta. Suomalaisiin urheiluseuroihin ei liity myöskään merkittäviä yksityisiä tai kansainvälisiä omistuksia tai epämääräisiä sponsoritahoja. Tietoon ei ole tullut epäilyksiä siitä, että aikuisurheilua käytettäisiin hyväksi rikollisessa toiminnassa.

## Säännöstöt

Liiton säännöissä on kirjaus kilpailutapahtumien/tulosten manipuloinnin ehkäisystä.

## Koulutus

Kannustamme jäsenistöä suorittamaan SUEKin Reilusti Paras verkkokoulutuksen. SAUL:n henkilöstön ja hallituksen tulee suorittaa SUEK-verkkokoulutukset. Liitolla on kilpailun manipulaatioon koulutussuunnitelma ja seuranta (seuranta SUEKilta saatava listaus vuoden päätteeksi). Liiton verkkosivuilla on linkit: Et ole yksin -palvelu, Ilmo ja Reilusti Paras palveluihin. SAUL vastuuhenkilö (toiminnanjohtaja) osallistuu SUEKin tilaisuuksiin ja koulutuksiin.

## Viestintä

SAUL hallitus on laatinut kriisiviestintäsuunnitelman, jossa on ohjeet ja toimenpiteet kriisiviestintätilanteisiin kilpailumanipulaatiotapauksen ja -epäilyn yhteydessä. Liitto tekee Facebook julkaisun kansainvälisenä kilpailumanipulaation torjuntapäivänä 9.12.

Kohderyhmänä ovat urheiluseurat, urheilutoimijat ja aikuisurheilijat.

SAUL tekee yhteistyötä SUEKin kanssa.

## Toimenpiteet ja yhteystyöverkostot

Kilpailumanipulaation tapauksiin löytyy toimintamalli liiton verkkosivuilta ja linkki SUEKin ILMO-palveluun.

Tämän lisäksi kaikista esille tulleista tapauksista ilmoitetaan SUEKin tutkintapäällikölle.

Kilpailu- ja kurinpitosääntöihin lisätään kohta kilpailumanipulaation torjunnasta.

Reilun Kilpailun Ohjelmaa seurataan ja tarkistetaan vuosittain.

## Seuranta ja vastuuhenkilöt

SAUL:n Reilun kilpailun ohjelmien vastuuhenkilönä toimii liiton toiminnanjohtaja.

SAUL julkaisee antidopingohjelmansa liiton kotisivuilla ja toimittaa ohjelman julkaistavaksi SUEKin kotisivuilla.

SAUL kirjaa antidopingtehtävät toimintasuunnitelmaansa sekä raportoi toteutumasta vuosi- tai toimintakertomuksessaan.

Liiton henkilövaihdoksista ilmoitetaan SUEKille.

Tämä SAUL:n Reilun kilpailun ohjelma on hyväksytty liiton hallituksen kokouksessa 24.1.2023 ensimmäisen kerran. Vastuu tästä ohjelmasta on liiton hallituksella ja hallituksen valitsemilla toimihenkilöillä.